حدیث عزاداری
حدیث عزاداری اہل تشیع کے نزدیک عزاداری پر سب سے مضبوط حدیث ریان ابن الشبیب کی حدیث ہے اسے منابع حدیثی شیعہ میں حدیث یابن الشبیب بھی کہا جاتا ہے جس میں ماہ محرم میں پیش آنے والے واقعات اور کربلا کی جنگ کا مسئلہ بیان کیا گیا ہے اس روایت کو وثاقت اور اعتبار کے لحاظ سے اور اس کے تمام راویوں کے صحیح یا کم از کم حسن ہونے کی وجہ سے صحیح روایت یا حسن روایت کے طور پر سمجھا گیا ہے یہ روایت امالی شیخ صدوق اور عیون اخبار الرضا میں آئی ہے جسے ریان ابن الشبیب نامی شخص نے علی ابن موسی الرضا  شیعہ امامیہ کے آٹھویں امام سے نقل کیا ہے روایت کی صداقت کی تصدیق و تائید میں  علم حدیث کے شیعہ علما نے  سند کی درستی کے علاوہ  قرائن صدوری تواتر معنوی اور قاعده تسامح در ادله سنن کو بھی دلیل بنایا ہے اس روایت کے مندرجات میں دعاؤں کے ایام  ماہ محرم کی خصوصیت اور اس کے آغاز کا ذکر  واقعہ کربلا اور سید الشہداء امام حسین کی المناک شہادت اور ان کے مظلوم اصحاب پر ڈھائے گئے مظالم شامل ہے  ماتم کی ضرورت کے ساتھ ساتھ حسینی رسومات کو زندہ رکھنے کو لازمی قرار دیا ہے اور عزاداری امام حسین علیہ السلام کو برپا کرنے کے طریقوں کو بیان کیا گیا ہے اس کے آخری حصے میں حسین بن علی کے قتل کے بعد وقوع پزیر ہونے والے کچھ حیرت انگیز اور غیر معمولی واقعات بھی شامل ہیں  جن میں خون کی بارش اور سرخ اور سیاہ آندھی شامل ہیں